পচামামা উৎসবের প্রধান আকর্ষণ হচ্ছে রবিবাসরীয় সমাবেশ। উৎসব আয়োজক পরিচালনা কমিটির সদস্যরা সম্প্রদায়ের সর্বাপেক্ষা বয়স্কা নারীকে খুঁজে বের করে আনেন ও তাকে ‘বর্ষসেরা পচামামা রাণী’রূপে মনোনীত করেন। ১৯৪৯ সালে সর্বপ্রথম এই নির্বাচন প্রক্রিয়ার প্রবর্তন ঘটানো হয়। আদিবাসী মহিলা বিশেষ করে জ্যেষ্ঠা মহিলাকে সচরাচর শ্রদ্ধার চোখে দেখা হয়। তিনি বিজ্ঞতা, জীবন, উর্বরতা ও পুণঃজন্মের জীবন্ত প্রতীকরূপে পরিচিতি পান। গুচোজেরারা নির্বাচিত পচামামা রাণীকে উন্মুক্ত জায়গায় তাদের ঘোড়া দিয়ে ঘিরে রাখে ও রবিবাসরীয় সমাবেশে অভিবাদন প্রদান করে। এ উৎসবের রবিবাসরীয় সমাবেশকে চূড়ান্ত মুহুর্তরূপে বিবেচনা করা হয়।

রবিবাসরীয় সমাবেশ
নতুন যুগের প্রার্থনা
উৎপত্তি রহস্য
ঘরোয়া আনুষ্ঠানিকতা